ประกาศเทศบาลตำบลปะทิวประกาศเทศบาลตำบลปะทิวเรื่องการดำเนินการเกี่ยวกับข้อมูลข่าวสารส่วนบุคคล[๑] เพื่อให้เป็นไปตามความในมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการนำลงพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอเทศบาลตำบลปะทิวจึงจัดให้มีระบบข้อมูลข่าวสารส่วนบุคคล ดังนี้ข้อ ๑ประเภทของบุคคลที่มีการเก็บข้อมูลไว้(๑) นายกเทศมนตรีและรองนายกเทศมนตรี(๒) ประธานและรองประธานสภาเทศบาล(๓) สมาชิกสภาเทศบาล(๔) พนักงานเทศบาล สังกัดเทศบาลตำบลปะทิว(๕) ลูกจ้างประจำ สังกัดเทศบาลตำบลปะทิว(๖) พนักงานจ้างตามภารกิจ สังกัดเทศบาลตำบลปะทิว(๗) พนักงานจ้างทั่วไป สังกัดเทศบาลตำบลปะทิว(๘) บุคคลที่มีหน้าที่เสียภาษีป้ายภาษีโรงเรือนและที่ดิน ภาษีบำรุงท้องที่ในเขตเทศบาลตำบลปะทิว(๙)ผู้ประกอบการหรือนิติบุคคลที่เป็นคู่สัญญากับเทศบาลตำบลปะทิวข้อ ๒ประเภทของข้อมูลข่าวสารส่วนบุคคล(๑) บุคคลตาม (๑) - (๓) ของข้อ ๑สมุดทะเบียนประวัติ(๒) บุคคลตาม (๔) - (๗) ของข้อ ๑สมุดประวัติ/แฟ้มประวัติ(๓) บุคคลตาม (๘) - (๙) ของข้อ ๑ ทะเบียนภาษีต่างๆ ใบเสร็จรับเงิน ฎีกาเบิกจ่ายเงิน และสัญญาจ้างต่าง ๆข้อ ๓ลักษณะการใช้ข้อมูลตามปกติ(๑) บุคคลตาม (๑) ของข้อ ๑ใช้ในการบริหารกิจการของเทศบาลตำบลปะทิว(๒) บุคคลตาม (๒) และ (๓) ของข้อ ๑ใช้ในการควบคุม ดูแล ตรวจสอบการทำงานของนายกและรองนายกเทศมนตรี(๓) บุคคลตาม (๔) - (๗) ของข้อ ๑ใช้ในการบริหารงานบุคคลของเทศบาล(๔) บุคคลตาม (๘) และ (๙) ของข้อ ๑ใช้ในการบริหารงานทางการเงิน การคลังใช้ในการเบิกจ่ายเงินให้กับคู่สัญญาจ้างเหมาก่อสร้างและใช้เป็นหลักฐานในการเรียบเก็บภาษีต่าง ๆ การประเมินภาษีและการประมาณการรายได้ประจำปีงบประมาณของเทศบาลข้อ ๔วิธีการขอตรวจดูข้อมูลข่าวสาร(๑) บุคคลตาม (๑) - (๓) ของข้อ ๑กรอกแบบฟอร์มขอตรวจสอบ ตามแบบที่เทศบาลกำหนด และนายกเทศมนตรีเป็นผู้พิจารณาอนุญาต(๒) บุคคลตาม (๔) - (๗) ของข้อ ๑กรอกแบบฟอร์มขอตรวจสอบ ตามแบบที่เทศบาลกำหนด และปลัดเทศบาลเป็นผู้พิจารณาอนุมัติ(๓) บุคคลตาม (๘) - (๙) ของข้อ ๑กรอกแบบฟอร์มขอตรวจสอบ ตามแบบที่เทศบาลกำหนด และปลัดเทศบาลเป็นผู้พิจารณาอนุมัติข้อ ๕วิธีการขอแก้ไขเปลี่ยนแปลงข้อมูล(๑) บุคคลตาม (๑) - (๓) ของข้อ ๑ขอแก้ไขเปลี่ยนแปลงข้อมูล ดังนี้(๑.๑) ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และขออนุมัติจากปลัดเทศบาลหรือนายกเทศมนตรี จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป(๒) บุคคลตาม (๔) - (๗) ของข้อ ๑ขอแก้ไขเปลี่ยนแปลงข้อมูล ดังนี้(๒.๑) การขอแก้ไข วัน เดือน ปีเกิดปฏิบัติตามระเบียบสำนักนายกรัฐมนตรี ว่าด้วยการแก้ไข วัน เดือน ปีเกิดในทะเบียนประวัติข้าราชการ พ.ศ. ๒๕๒๗(๒.๒)การแก้ไขเพิ่มเติมรายการในแฟ้มประวัติพนักงาน มีแนวทางปฏิบัติ ดังนี้(๒.๒.๑)รายการเปลี่ยนแปลงหรือเพิ่มเติมที่จะต้องแจ้งให้เทศบาลทราบเพื่อบันทึกในแฟ้มทะเบียนประวัติพนักงานเทศบาล- การผ่านการอบรม ดูงานและการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้เทศบาล จำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาใบแสดงผลการศึกษา (Transcipt) จำนวน๓ ชุด- การเปลี่ยนชื่อ - ชื่อสกุลให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อ - ชื่อสกุลพร้อมกับแนบ ท.ร. ๑๔ (สำเนาทะเบียนบ้าน) จำนวน ๓ ชุด- การเพิ่มเติมรายการอื่น ๆ เช่น การได้รับคัดเลือกเป็นพนักงานดีเด่นเป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด(๒.๒.๒)เอกสารหลักฐานที่ส่งให้เทศบาลต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณพ.ศ. ๒๕๒๖ ข้อ ๓๑ ทุกครั้ง(๓) บุคคลตาม (๘) และ (๙) ของข้อ ๑ ขอแก้ไขเปลี่ยนแปลงข้อมูลดังนี้ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และขออนุมัติจากปลัดเทศบาล หรือนายกเทศมนตรี จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไปข้อ ๖แหล่งที่มาของข้อมูล(๑) บุคคลตาม (๑) - (๓) ของข้อ ๑ เจ้าของประวัติ(๒) บุคคลตาม (๔) - (๗) ของข้อ ๑เจ้าของประวัติ/คำสั่งแต่งตั้ง ย้าย เลื่อนขั้นเงินเดือน(๓) บุคคลตาม (๘) ของข้อ ๑การสำรวจและยื่นแบบการเสียภาษี(๔) บุคคลตาม (๙) ของข้อ ๑ จากสัญญาจ้างเหมาประกาศณ วันที่ ๑๑ กันยายน พ.ศ. ๒๕๕๒มนต์ชัยโกษฐเพชรนายกเทศมนตรีตำบลปะทิวปริยานุช/ผู้จัดทำ๒ธันวาคม ๒๕๕๒นันท์นภัสร์/ตรวจ๒ธันวาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๗๑ ง/หน้า ๓๑/๒๕ พฤศจิกายน ๒๕๕๒